Държавен вестник, бр. 16, 2019 г., стр. 17

БРОЙ  16	
Д Ъ Р Ж А В Е Н  В Е С Т Н И К 	
СТР.  17  
след съгласуване с министъра на правосъди-
ето и осигурява системната им интеграция 
и оперативната им съвместимост;
19. издава класификатор на длъжностите 
в администрацията на Висшия съдебен съвет 
и Националния институт на правосъдието, 
а след съгласуване с главния инспектор – и 
на Инспектората към Висшия съдебен съвет;
20. създава и поддържа електронен публи-
чен регистър на всички проекти, които имат 
предмет функционирането на органите на 
съдебната власт, изпълнявани от организации­
те по чл. 217 от Закона за съдебната власт;
21. определя с решение изборен член, който 
да представлява Висшия съдебен съвет, както 
и изборен член, който да подписва докумен-
тите, свързани с изпълнението на длъжността 
за представляващия Висшия съдебен съвет;
22. организира изграждането и функциони-
рането на система за финансово управление 
и контрол в органите на съдебната власт и 
вътрешния одит при усвояването и админи-
стрирането на бюджетните ресурси;
23. анализира причините за нарушенията, 
основания за действия по глава трета „а“ от 
Закона за съдебната власт, и приема мерки 
за тяхното отстраняване;
24. съгласува образец на регистри за из-
ползване на специални разузнавателни сред-
ства на основание чл. 34е, ал. 3 от Закона за 
специалните разузнавателни средства;
25. приема за сведение отчетния доклад за 
дейността на Националното бюро за правна 
помощ на основание чл. 17, т. 6 от Закона за 
правната помощ;
26. изработва и публикува годишна про-
грама за дейността си;
27. решава и други общи за съдебната власт 
организационни въпроси.
Раздел ІІ
Правомощия на колегиите на Висшия 
съдебен съвет
Чл. 8. Съдийската колегия на Висшия съде-
бен съвет се състои от 14 членове и включва 
председателите на Върховния касационен 
съд и на Върховния административен съд, 
шестима членове, избрани пряко от съдиите, 
и шестима членове, избрани от Народното 
събрание.
Чл. 9. Прокурорската колегия на Висшия 
съдебен съвет се състои от 11 членове и 
включва главния прокурор, четирима членове, 
избрани пряко от прокурорите, един член, 
избран пряко от следователите, и петима 
членове, избрани от Народното събрание.
Чл. 10. Съдийската колегия и прокурор-
ската колегия осъществяват поотделно и в 
съответствие с професионалната си насоче-
ност следните правомощия по отношение на 
съдиите, прокурорите и следователите:
1. назначават, повишават, преместват и 
освобождават от длъжност съдиите, проку-
рорите и следователите;
2. правят периодични и други атестации 
на съдиите, прокурорите, следователите, 
административните ръководители и техните 
заместници в органите на съдебната власт и 
решават въпроси за придобиване и възстано-
вяване на несменяемост;
3. налагат дисциплинарните наказа-
ния – понижаване и освобождаване от длъж-
ност, на съдиите, прокурорите, следователите, 
административните ръководители и техните 
заместници в органите на съдебната власт;
4. определят броя, назначават и освобожда-
ват административните ръководители и техни-
те заместници в органите на съдебната власт 
с изключение на председателя на Върховния 
касационен съд, председателя на Върховния 
административен съд и главния прокурор;
5. решават въпроси за организацията на 
дейността на съответната система от органи 
на съдебната власт;
6. правят предложения до пленума на Вис-
шия съдебен съвет за определяне на броя на 
съдебните райони и седалищата на районните, 
окръжните, административните и апелатив-
ните съдилища и съответните прокуратури;
7. правят предложения до пленума на 
Висшия съдебен съвет за определяне броя 
на съдиите, прокурорите и следователите 
във всички съдилища, прокуратури и след-
ствени отдели;
8. определят броя на съдебните служите-
ли съобразно степента на натовареност – по 
предложение на или след съгласуване с ад-
министративните ръководители на органите 
на съдебната власт, а за органите, включени 
в структурата на прокуратурата на Република 
България – и с главния прокурор, като могат 
да разкриват нови и да съкращават длъжности;
9. организират и провеждат конкурсите за 
съдийските, прокурорските и следователски-
те длъжности в предвидените от Закона за 
съдебната власт случаи;
10. възлагат на Инспектората към Висшия 
съдебен съвет извършването на проверки, 
които са извън годишната програма за дей-
ността му;
11. предлагат на пленума на Висшия съ-
дебен съвет становища по законопроекти в 
обхвата на своята компетентност;
12. ежегодно анализират и отчитат степен-
та на натовареност на органите на съдебната 
власт;
13. изискват и обобщават на всеки 6 месеца 
информация от съдилищата, прокуратурата 
и от Националната следствена служба за 
тяхната дейност;
14. издават след съгласуване с комисия 
„Бюджет и финанси“ класификатор на длъж-